Lmektub d ayen i yuran ɣef umdan ad t-yesɛeddi ama dayen yelhan neɣ dayen n diri, yiwen ma tekteb-as lḥaǧa, akken yebɣu yexdem, ad yettwaṭṭef deg-s. Tanaggalt temmeslay-d ɣef waya deg ungal-ines Tezgertirga d akken Silya aṭas i tenneɣna ɣef Mastinas, d acu kan tuɣal tqenneɛ d akken ayen akk i tesɛedda yura ɣef twenza-s, ama d aṭṭan-is ama d tiǧin n mmi-s ɛemt-is Mastinas i texdeɛ. Tura tendem tebɣa ad yuɣal ɣur-s imi is-tenna: Acimi ur iyi-tettakeḍ ara tagnit akken ad ṣegmeɣ ayen yessexreb ufus-iw?